ЈКП „ВИДРАК“ ВАЉЕВО

БР.01-4349/1-15

У ВАЉЕВУ 28.05.2015.ГОД

 Предмет : одговор на питање понуђача

 На основу постављеног питања од стране понуђача са заводним бројем 01-4274/1-15 од 26.05.2015.год који се односи на набавку хтз опреме по јавној набавци В 02/15 – ПАРТИЈА 3 – заштитна средства достављамо благовремено и у законском року одговор :

**Питање гласи** : Ставка 3 – Заштитне наочари са бочном заштитом

Који модел наочара вам је потребан, да ли је са ручицама или на ластиш?

**Одговор гласи : Потребно је доставити заштитне наочаре са ручицом**.

Питање гласи :Ставка 5 – Заштитна маска са филтерима

Да ли је потребна маска за цело лице или полумаска ? Такође питамо и који тип филтера је потребан, тј за заштиту од које врсте испарења или честица у складу са важећим стандардима и међународним ознакама заштите А,АБ, АБЕК или слично?

Одговор гласи : Потребно је доставити заштитну полумаску са филтером АБЕК.

Питање гласи : Ставка 7 – заштитни појас за рад на висини.Да ли треба појас за упртаче- Имајући у виду опис „веза радника са корпом“ претпостављамо на основу искуства да је потребан само појас без упртача?

Одговор гласи :Појас је без упртача.

Питање гласи : Ставка 10- Заштитни визир.Да ли визир треба да буде од поликарбоната или мрежасти –жичани ?

Одговор гласи : Потребно је доставити заштитни визир од поликарбоната.

Питање : Ставка 11 – Флуоросцентни прслук.Да ли је потребна штампа на прслуцима ? (ако јесте молимо ближи опис)

Одговор гласи :Није потребна израда штампе на прслуцима.

Питање гласи : Ставка 13 – Комбинезон са капуљачом за једнократну употребу.Имајући у виду намену, претпостављамо да је потребан хемијски комбинезон од вишеслојног полиетилена типа Тајвек или еквивалентно, али молимо да се ближе одредите према траженом нивоу квалитета и стандарда, како би се избегле недоумице и евентуално добили комбинезон неадекватног квалитета, имајући у виду да једнократни комбинезони могу бити и од танког једнослојног полипропилена који нису потребног нивоа заштите.

Одговор гласи : Наше потребе задовољавају комбинезони од једнослојног полипропилена.

Питање гласи : Ставка 14- Рукавице за једнократну употребу.Навели сте ПВЦ, што је неуобичајено јер се рукавице за једнократну употребу производе од полиетилена или од винила, латекса или нитрила, па питамо да појасните ово ?

Одговор гласи : Потребно је доставити рукавице ЛАТЕКС И ПВЦ за домаћинство.

Питање гласи : Ставка 15 и 16 – Рукавице „бест“ дупломочене и једномочене.

Према званичном тумачењу акредитованих лабараторија не постоји могућност да се испита да ли и колико пута су рукавице овог типа мочене у латекс, имајући у виду да се латекс и приликом вишеструког мочења сједини с претходним слојем те се не може накнадно распојити.Једино релевантно је дебљина слоја латекса на основи и степен заштите у складу са ЕН 388, па молимо да нам на основу ова два релевантна и доказива критеријума појасните и прецизније дефинишете који квалитет тражите како би сте добили упоредиве понуде и избегли недоумице и могућност да добијете рукавице лошег квалитета јер описи „једномочено“ и „дупломочено“су трговачке одреднице и као такве подложне различитим интерпретацијама.Такође нас занима да ли рукавице треба да буду са целим прстима и делом надланице мочене или је довољно да само длан и део прстију са стране длана буду мочени ?

Одговор гласи : рукавице треба да буду са целим прстима и делом надланице.за дупломочене.

**Рукавице дупломочене од латекса за заштиту од механичких ризика (нпр „Бест дупломочене и сл).Основа рукавице 100% памук; дебљина латекса минимум 2,5 мм, латекс на длану, прстима и делу надланице**

**Тежина рукавице минимум 80 гр за величину 105“, ниво заштите минимум 2142.**

**Рукавице једномочене од латекса – заштитне основа рукавице 100% памук,категорија 1, дебљина латекса минимум 1,2мм, латекс на длану и прстима (нпр “бест” једномочене и сл)**

Питање гласи : Ставке 18,19,20 и 21

Према важећем пропису чланом 04 Уредбе јасно је дефинисано шта у зависности од броја радника мора да садржи сваки пакет прве помоћи те су пакети класификовани на оне од 20 људи (тип 1) а од 20 -100 људи (тип 2) чиме је класификација на коју се ви позивате (до 10 и до 50 људи) која је важила према правилнику из 1971 престала да важи.Молимо да извршите исправку овог дела конкурсне документације тиме што ћете технички опис ускладити са важећим законским актом.

Одговор гласи :Код достављања наведеног елемента понуде треба доставити производе у складу са важећом Уредбом број 3/2011, односно у складу са вашом примедбом.

Навели сте да је потребна достава и одговарајућих сертификата (уверења о квалитету за сва наведена заштитна средства.Имајући у виду да је за предмет набавке једино важећи и релевантан Правилник о ЛЗС молимо да се одредите прецизније према обиму потребних доказа како би се избегле недоумице односно да се позовете на поменути Правилник којим је прецизно и недвосмислено наведено шта је потребно испунити од услова у погледу обавезне документације којом се доказује квалитет и задовољење стандарда и услова.

Одговор гласи : Достављање документације треба да буде усаглашено са Правилником о личној заштитној опреми (Сл.гласник РС бро 100/2011), односно у складу са чл.15, 16 17 Правилника.

На крају занима нас да ли у укупном збиру цена учествује и збир јединичних цена артикала код којих није исказана количина (по потреби).

Одговор гласи : У коначном збиру учествује цена артикла код којих количина није исказана.

**28.05.2015.ГОД**

 **КОМИСИЈА ЗА ЈАВНЕ НАБАВКЕ**